**Príloha 3B**

**1.Všeobecné údaje**

**1.1.** **Vykonané prieskumy a rozbory**

Prekrytie vchodov je navrhnuté pri objekte ŠD v  katastrálnom území Ružomberok na pozemku parcelné číslo C KN 7301 (druh zastavaná plocha a nádvorie, výmera 967 m2), pričom časť z pozemku parcelné číslo C KN 7302 (druh zastavaná plocha a nádvorie, výmera 5193 m2) slúži na ukotvenie nosnej konštrukcie prekrytia vchodov do betónovej podlahy. Pre vypracovanie projektovej dokumentácie pre ohlásenie drobnej stavby bola vykonaná obhliadka jestvujúceho ŠD Blok „C“ vrátane zamerania skutkového stavu dvoch vchodov, ktoré budú riešené v rámci prekrytia. Žiadne ďalšie prieskumy a rozbory neboli vykonané.

**1.2.** **Použité mapové a geodetické podklady**

Pre vypracovanie projektovej dokumentácie pre ohlásenie drobnej stavby bola použitá :

- kópia katastrálnej mapy v mierke 1:1000 - obec a katastrálne územie Ružomberok (vydal Okresný úrad Ružomberok,

katastrálny odbor),

- výpis z Listu vlastníctva č. 4842 – obec a katastrálne územie Ružomberok (vydal Okresný úrad Ružomberok,

katastrálny odbor).

Pevný výškový bod (PVB) bol stanovený v úrovni jestvujúcej nášľapnej vrstvy podlahy riešených vchodov s prekrytím „1“ a „2“ jestvujúceho študentského domova Blok „C“ na relatívnej kóte ± 0,000.

**1.3.** **Projektová dokumentácie pre ohlásenie drobnej stavby**

Projekt pre ohlásenie drobnej stavby je vypracovaný na základe investičného zámeru a investorom odsúhlaseného návrhu, pričom k vypracovaniu projektu bola použitá kópia katastrálnej mapy v mierke 1:1000 a výpis z Listu vlastníctva č. 4842.

Investičný zámer obsahoval požiadavku na prekrytie (prestrešenie) dvoch vchodov na 1. nadzemnom podlaží ŠD Blok „C“ v Ružomberku, Hrabovská cesta súpisné č. 2218/1C. Hlavným cieľom prekrytia oboch vchodov bola potreba vytvorenia závetria a tým aj ochrany vstupov pred nepriaznivými účinkami počasia (dážď, sneh).

**2. Základné údaje o stavbe**

**2.1. Jestvujúci stav**

Urbanistické a dispozično-prevádzkové riešenie študentského domova Blok „C“ ostáva nezmenené. Hlavný vstup do objektu je situovaný na západnej strane, bočné vstupy na severnej a južnej strane. Hlavné vstupy do vchodu „1“ a „2“ sú situované na východnej strane objektu ŠD Blok „C“ (z vnútro bloku). Bližší popis je zrejmý z priloženej výkresovej dokumentácie, architektonicko-stavebného riešenia, pôdorysov, pohľadov, rezu a detailov.

Pôvodný objekt pre ubytovanie zamestnancov BZVIL v Ružomberku bol postavený na prelome 50. – tých a 60. - tých rokov minulého storočia. Prvá prestavba ubytovacieho zariadenia pre študentov Katolíckej univerzity v Ružomberku vrátane jeho zateplenia bola dokončená v roku 2010. Následná nadstavba ubytovacích priestorov bola realizovaná v roku 2016. Obvodová nosná konštrukcia objektu v celkovej hrúbke 570 mm je zložená z jestvujúceho muriva hrúbky 450 mm a zatepľovacieho systému hrúbky 120 mm s povrchovou hladkou stierkou bielej a krémovej farby (sokel s betónovou stierkou sivej farby). Výplne otvorov (dvere a okná) sú plastové, z exteriéru farby tmavohnedej a z interiéru farby bielej. Parapetné dosky sú z exteriéru plechové hrúbky 0,7 mm farby tmavohnedej a z interiéru plastové farby bielej. Vonkajšia plocha pred objektom je betónová na relatívnej kóte + 0,335 (vchod „1“) a + 0,365 (vchod „2“).

Pred začatím výroby prekrytia (prestrešenia) vchodov je potrebné zameranie jestvujúceho stavu priamo na mieste !

**2.2. Búracie práce**

Búracie práce v rámci oboch vchodov „1“ a „2“ predstavujú vybúranie (demontáž) zatepľovacieho systému v ôsmych miestach kotvenia na obvodovú stenu pre umiestnenie kotviacich horizontálnych platničiek rozmerov 200x80x8 mm s kotvami 2 x M12.

**2.3. Navrhované práce**

Konštrukčné riešenie hlavnej stavby ubytovacieho zariadenia Blok „C“ ostáva nezmenené. Materiálové riešenie prekrytia (prestrešenia) vchodov tvoria nerezové uzatvorené profily štvorcového a obdĺžnikového prierezu s jednokomorovým polykarbonátom Lexan hrúbky 10 mm.

Výpis navrhovaných prác :

- Zhotovenie dvoch nosných vertikálnych bočných častí prekrytia z nerezového uzatvoreného profilu štvorcového

prierezu rozmerov 40x40x3 mm.

- Zhotovenie napojenia dvoch nosných vertikálnych bočných častí prekrytia v horizontálnom smere s dvomi

nerezovými uzatvorenými profilmi obdĺžnikového prierezu rozmerov 60x80x3mm.

- Zhotovenie vlastnej nosnej časti prekrytia z uzatvoreného nerezového profilu obdĺžnikového prierezu rozmerov

60x30x2,5 mm.

- Zhotovenie kotvenia nosnej konštrukcie prekrytia do jestvujúceho obvodového nosného muriva hrúbky 450 mm cez

horizontálne nerezové platničky rozmerov 200x80x8 mm a dve kotvy (2 x M12) po stranách do hĺbky 250mm.

- Zhotovenie kotvenia do vonkajšej betónovej plochy na relatívnej kóte + 0,335 a + 0,365 cez nerezové platničky

rozmerov 200x200x8 mm a dve kotvy v protiľahlých rohoch.

- Montáž jednokomorového polykarbonátu Lexan hrúbky 10 mm (s hliníkovou páskou a ukončujúcim „U“ profilom)

na uzatvorený nerezový profil obdĺžnikového prierezu rozmerov 60x30x2,5 mm s montážnymi prvkami (spodná

pryž, horné tesnenie, zvislá horná krycia lišta, resp. bočná krycia lišta a skrutka s podložkou).

- V rámci montáže polykarbonátu Lexan v hornej časti zhotovenie napojenia šikmej striešky prekrytia s obvodovou

nosnou stenou (tmelenie previesť silikónovým tmelom) a v dolnej časti zhotovenie napojenia dažďového žľabu

štvorcového prierezu na šikmú striešku prekrytia.

- Zhotovenie napojenia dažďovej odpadovej rúry štvorcového prierezu na odpadový žľab.

- Montáž (vyspravenie) zatepľovacieho systému v miestach kotvenia na obvodovú nosnú stenu, vrátane povrchovej

úpravy podľa jestvujúceho farebného riešenia fasády.

Bližší popis je zrejmý z priloženej výkresovej dokumentácie architektonicko-stavebného riešenia, pôdorysov, pohľadov, rezu, výpisov prvkov a detailov.

**3. Vplyv stavby na životné prostredie**

Stavba „Prekrytie vchodov na študentskom domove Blok C“ nebude mať negatívny vplyv na životné prostredie. Funkcia stavby je v danej lokalite v súlade s územným rozvojom mesta Ružomberok. Prevádzka stavebného objektu nebude mať záporný vplyv na životné prostredie.

**4. Požiadavky na BOZP**

Prekrytie vchodov je potrebné vykonávať v súlade s platnými bezpečnostnými predpismi najmä v zmysle zákona č. 124/2006 zo dňa 2.2.2006 o bezpečnosti a ochrane zdravia pri práci s platnosťou od 1.7.2006, Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, Nariadenia vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, Vyhlášky MPSVaR SR č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení, Vyhlášky MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, vrátane jej novely – Vyhlášky MPSVaR SR č. 46/2014 a Vyhlášky MPSVaR SR č. 100/2015.

Všeobecné požiadavky na bezpečnosť a ochranu zdravia pri práci :

- pracovníci výstavby musia byť pred nástupom preukázateľne zaškolení odborným pracovníkom

BOZP o bezpečnostných opatreniach súvisiacich s realizáciou stavby,

- dodržiavanie predpisov bezpečnosti a ochrany zdravia pri práci

- ochranné a bezpečnostné pomôcky pravidelne kontrolovať a udržiavať zariadenia v predpísanom stave,

- pracovné a ochranné pomôcky musia byť pripravené pred začatím práce,

- udržiavať poriadok na skládke materiálu a jej okolí,

- dodržiavať ustanovenia STN 34 1010, STN 34 0350, STN 34 3500 pri práci s elektrickými prístrojmi a zariadeniami.

Vypracoval : Ing. arch. Juraj Šrámek